پەرلەمانتارو پارتی چەپی سەوزی فەرید شەنیاشار سەبارەڎ بە مامەڵەی هەڕەمەکی قەیومەکا جە پرسوس و دۆسیەو خانەواڎەو شەنیاشاری جە پەرلەمان کۆنفڕاسێۋە ڕۊنامەوانیش ساز کەرڎ.
فەرید شەنیاشار جە کۆنفڕانسە ڕۊنامەوانیەکەنە ۋاتش، قەیومو شارەوانی پرسوسی ئا کارمەنڎېشە بەرکەرڎېنۍ کە سەر پایشا نەبیېنۍ و حەرپاسە فشاریچش وستەن سەرو ڕاوەبەری پەروەردەی و ٢٠ مامۆسېش بە بۍ حیج بەهانېۋە جە هەرمانۍ لادېنۍ.
شەنیاشار ۋیرش وستۊ کە ئاڎو ئەڎاش ماوەو زیاڎ جە دوۋۍ ساڵان بەمەڵامەتو کۊکوشیۋە و بە داواکەرڎەی چەسپناو داڎپەروەری ئینۍ چالاکی ئێشکگیرینە و چالاکیەکەشا ۋەردەواما و ۋاتش، "ئەڎام چەمەڕاو چەسپناو داڎپەروەریینە. جە ١٨و تەمووزینە جە مەلاتیە ئەرەنیشتېۋە سەرو دۆسیەو کۊکوشی نەوەشخانەی ملۊڕاۋە. ئەگەر چا دۆسیەنە قەرارېۋە داڎپەروەرانە نەڎریۊ، من و ئەڎام ئێشکگیرییەکەی بەرمېنە ئەنقەرە".
شەنیاشار ئانەیچش وست ڕووە کە ئەگەر قەرارېۋە داڎپەروەرانە بڎریۊ، ئاڎۍ دمایی بە چالاکیەکەیشا مارا.
هـ . ش
